Golfferð til Sand Valley í Póllandi er hreint út sagt tær snilld . Þessu má þakka frábæru skipulagi Fótboltaferða þar sem aðstaða , þjónusta , verðlag og golfvöllur voru uppá 10 . Þegar ég keypti golf ferðina hjá Fótboltaferðum þá var hugarfar mitt í raun að finna ferð á sanngjörnu verði í haust og framlengja sumrinu örlítið fyrir okkur golf-óðu vinina . Flogið var í beinu flugi til Gdansk , þar beið mín bílstjóri sem sá um allan farangur okkar og kom okkur vel fyrir á þessari u.þ.b. 50 mínútna ferð til Sand Valley vallarins . Viðtökurnar á Sand Valley voru ekki af verri endanum , fékk afhenta sérlega glæsilega lúxusvillu sem er nálægt klúbbhúsinu og þriðju flöt vallarins , innifalið í gistingu var sauna og sundlaug + möguleg gisting fyrir 9 til 12 manns . Í klúbbhúsinu er bókstaflega stjanað við mann frá ótrúlega jákvæðu og almennilegu starfsfólki , hvort sem um ræðir farangur , innskráningu eða herbergis þjónustu . Á Sand Walley vellinum er fjölbreyttur og góður matur í björtu og glæsilegu klúbbhúsi . Völlurinn sjálfur er krefjandi með skemmtilegar brautir og flatir frábærar í alla staði , klárlega golfvöllur sem vinnur á með hverjum hring . Mjög sanngjarnt verð á öllu . Veðrið seinnipartinn í oktober frábært , 17 til 20 gráðu hiti + sól þessa 5 ferðadaga og nánast enginn vindur . Geggjuð ferð sem ég mæli með fyrir alla golfara . Ég mun örugglega fara aftur til þessa staðar með Fótboltaferðum . Takk kærlega fyrir mig Fótboltaferðir fyrir að gera allt sem góð Golfferð þarf með bros á vör .